text: Salvador Sostres revela que a Rahola li queden quatre dies a TV3 - Notícies Comunicació - Notícies Comunicació - e-notícies
  Comunicació · 12 de Gener de 2019. 15:03h.
  La cadena retallarà la seva presència
  Rahola, amb penjolls grocs, en un programa de TV3
  El periodista Salvador Sostres ha revelat en un article a Diari de Girona que TV3 retallarà la presència de l'escriptora Pilar Rahola -actualment té una aparició diària de dilluns a dijous al programa "Tot es mou" i els dissabtes intervé al "Preguntes Freqüents"-.
  Sostres explica en un article sobre l'acomiadament de Laura Rosel que "la propera foguera de la flamarada processista cremarà aviat, quan TV3 comuniqui a Pilar Rahola que la seva presència veneçolana a la cadena ha de quedar en setmanal".
  El columnista afegeix que "la reducció es durà a terme quan sigui nomenat el nou govern de la Corporació". "Aquesta vegada, ni les grolleres pressions de l'expresident de la Generalitat, Artur Mas -que és qui va trucar a la televisió pública per exigir que la contractessin quan el programa de Josep Cuní a 8tv va acabar-se- li serviran per salvar-se", conclou.